kardosdrur/scandi-wiki huggingface dataset:
Benjamin Pavard

Benjamin Jacques Marcel Pavard (født 28. marts 1996) er en fransk professionel fodboldspiller, som spiller for Serie A-klubben Inter Milan og Frankrigs landshold.

Klubkarriere

Lille 
Pavard spillede størstedelen af sine ungdomsår hos Lille, og blev i 2014 rykket op i klubbens seniortrup. Han fik sin Ligue 1-debut for klubbens førstehold 31. januar 2015 i et opgør mod FC Nantes.

Stuttgart 
I sommeren 2016 skiftede Pavard til VfB Stuttgart i Tyskland, hvor han skrev under på en fire-årig kontrakt. Han etablerede sig med det samme som en fast mand i mandskabet, og forblev i rollen i sine 3 år i klubben.

Bayern München 
Pavard skiftede i januar 2019 til Bayern München efter at han havde imponeret ved VM 2018 i Rusland. Som del af aftalen ville han spille resten af 2018-19 sæsonen med Stuttgart, og skiftede til Bayern i juli 2019.

Inter Milan 
Pavard skiftede i august 2023 til Inter Milan.

Landsholdskarriere

Ungdomslandshold 
Pavard har repræsenteret Frankrig på flere ungdomsniveauer.

Seniorlandshold 
Pavard debuterede for Frankrigs landshold den 10. november 2017. Pavard var del af Frankrigs trup som vandt verdensmesterskabet i 2018, og scorede her imod Argentina i ottendelsfinalen på en halvflugter, som efter tuneringen blev kåret som det bedste mål i tuneringen.

Titler 
VfB Stuttgart
 2. Bundesliga: 1 (2016-17)

Bayern München

 Bundesliga: 4 (2019-20, 2020-21, 2021-22, 2022-23)
 DFB-Pokal: 1 (2019-20)
 DFL-Supercup: 3 (2020, 2021, 2022)
 UEFA Champions League: 1 (2019-20)
 UEFA Super Cup: 1 (2020)
 FIFA Club World Cup: 1 (2020)

Frankrig

 Verdensmesterskabet: 1 (2018)
 UEFA Nations League: 1 (2020-21)

Individuelle

 VM i fodbold Tuneringens mål: 1 (2018)
 kicker Bundesliga Sæsonens hold: 1 (2019-20)

Referencer

Eksterne henvisninger 

Fodboldspillere fra Frankrig
Fodboldlandsholdsspillere fra Frankrig
Fodboldspillere fra Lille OSC
Fodboldspillere fra VfB Stuttgart
Fodboldspillere fra FC Bayern München
Fodboldspillere fra FC Internazionale Milano
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Verdensmestre i fodbold
Deltagere ved det europæiske mesterskab i fodbold 2020
Steven Nzonzi

Steven Nkemboanza Mike Christopher Nzonzi (født 15. december 1988 i Paris, Frankrig) er en fransk fodboldspiller (defensiv midtbane), der spiller i Spanien for Sevilla FC.

Klubkarriere 
Nzonzi startede sin seniorkarriere hos Amiens SC i hjemlandet, der også havde været hans klub i de sidste år af hans tid som ungdomsspiller. Han markerede sig for klubben i Ligue 2, og blev i sommeren 2009 solgt til engelske Blackburn Rovers. Han debuterede for klubben 15. august samme år i en Premier League-kamp mod Manchester City.

Efter tre år og 86 Premier League-kampe for Blackburn forlod Nzonzi klubben i sommeren 2012, efter den var rykket ned i The Championship. Han skiftede i stedet til Stoke City for en pris på 3,5 millioner britiske pund. Her spillede han de følgende tre år, og blev efter sæsonen 2014-15 kåret til Årets spiller i klubben.

I sommeren 2015 solgte Stoke Nzonzi til den spanske La Liga-klub Sevilla FC for en pris på 7 millioner pund. Han blev udvist i sin debut for klubben, der faldt 22. august samme år i et opgør mod Málaga. I sin første sæson var han med til at vinde Europa League-finalen mod Liverpool, og Nzonzi spillede hele kampen, som Sevilla vandt 3-1.

Landshold 
Nzozni står (pr. maj 2018) noteret for to kampe for det franske landshold, som han debuterede for 10. november 2017 i en venskabskamp mod Wales. Han blev udtaget til sin første slutrunde året efter, da han var en del af den franske trup til VM 2018 i Rusland.

Nzonzi spillede desuden i årene 2009-10 seks kampe for det franske U/21-landshold.

Referencer

Eksterne henvisninger 

Fodboldspillere fra Frankrig
Fodboldspillere fra Blackburn Rovers F.C.
Fodboldspillere fra Stoke City F.C.
Fodboldspillere fra Amiens SC
Fodboldspillere fra Sevilla FC
Personer fra Paris
Dr. Kawashima's Devilish Brain Training: Can You Stay Focused?

Dr. Kawashima's Devilish Brain Training: Can You Stay Focused?, kendt i Nord-Amerika som Brain Age: Concentration Training, er et puzzlespil udviklet og udgivet af Nintendo til Nintendo 3DS. Det blev udgivet i Japan den 28. juli 2012 og februar året efter i Nord-Amerika. Spillet havde planlagt udgivelse i Europa marts 2013, derefter 12. april 2013, før det blev udsat på ubestemt tid. Til sidst blev spillet sluppet i Europa den 28 juli 2017, akkurat fem år efter den oprindelige lanceringsdato i Japan.

Devilish Brain Training har øvelser som betoner koncentration og fokuserer på at øve spillerens arbejdshukommelse. Koncentrationsøvelserne, kaldet "Devilish Training", har en dynamisk vanskelighed som tilpasser sig spillerens færdigheder. Spillet indeholder, ud over nye aktiviteter, også øvelser fra de tidligere spil i Brain Training-serien, Dr. Kawashima's Brain Training: How Old Is Your Brain? og More Brain Training from Dr. Kawashima: How Old Is Your Brain? Den japanske professor Ryuta Kawashima fungerer som vært og motivator i spillet, og manifesterer sig som et svævende hoved. Når spileren vælger modus "Devilish Training", forandrer han udseende til at ligne en oni, som er dæmoner fra japansk mytologi med horn og rød hud. I Vesten blev begrebet oni lokaliseret som "djævel", derved navnet Devilish Training.

Referencer

Eksterne henvisninger 
Officiel europæisk webside
Officiel nordamerikansk webside 

Computerspil fra 2012
Hjernevridere
Nintendo 3DS-spil
Kalidou Koulibaly

Kalidou Koulibaly (født 20. juni 1991) er en fransk-senegalesisk professionel fodboldspiller, som spiller for Saudi Professional League-klubben Al-Hilal og Senegals landshold.

Klubkarriere

Metz 
Koulibaly begyndte sin karriere hos FC Metz, hvor han gjorde sin professionelle debut i 2010. Han imponerede i sine første kampe, og spillede i størstedelen af Metz' kampe i Ligue 2 over de næste 2 sæsoner.

Genk 
Koulibaly skiftede i juni 2012 til belgiske KRC Genk. Han etablerede sig med det samme som en fast del af Genks mandskab.

Napoli 
Koulibaly skiftede i juli 2014 til Napoli. Koulibaly var med til at vinde hans første trofæ den 22. december 2014, da Napoli vandt Supercoppa italiana. Han etablerede sig over de næste sæsoner som en fast mand på holdet, især efter Maurizio Sarri var blevet træner.

Koulibaly begynte at etablere sig som en af de bedre forsvarspillere i ligaen, og blev i 2018-19 sæsonen kåret som årets forsvarspiller i ligaen. Han er blevet inkluderet på årets hold i Serie A fire gange i sin tid hos Napoli.

Chelsea 
Koulibaly skiftede i juli 2022 til Chelsea.

Al-Hilal 
Efter en enkelt sæson i England, skiftede Koulibaly i juni 2023 til saudiarabiske Al-Hilal.

Landsholdskarriere

Ungdomslandshold 
Koulibaly har spillet for Frankrigs U/20-landshold.

Seniorlandshold 
Koulibaly er født i Frankrig til senegalesiske forældre, og kunne derfor spille for begge lande. Han valgte i 2015 at skifte fra Frankrig til Senegal. Han debuterede for Senegals landshold den 5. september 2015.

Koulibaly har været del af Senegals trup til VM 2018 og 2022, samt til Africa Cup of Nations i 2017, 2019 og i 2021, hvor at Senegal vandt tuneringen for første gang i deres historie. Han blev kåret som del af tuneringens hold ved Africa Cup of Nations 2019.

Koulibaly er blevet kåret til årets spiller i Senegal to gange, i 2017 og 2018. Han blev i 2021 kåret af IFFHS som del af årtiets hold i Afrika for 2010erne.

Titler 
Genk
 Belgiske Cup: 1 (2012–13)

Napoli

 Coppa Italia: 1 (2019–20)
 Supercoppa Italiana: 1 (2014)

Senegal

 Africa Cup of Nations: 1 (2021)

Individuelle

 CAF Årets hold: 3 (2016 (som udskifter), 2018, 2019)
 Serie A Årets hold: 4 (2015–16, 2016–17, 2017–18, 2018–19)
 Senegal Årets spiller: 2 (2017, 2018)
 Serie A Bedste forsvarsspiller: 1 (2018–19)
 CAF Africa Cup of Nations Tuneringens hold: 1 (2019)
 IFFHS CAF Årets hold: 1 (2020)
 IFFHS CAF Årtiets hold: 2011–2020

Referencer

Eksterne henvisninger 

Fodboldspillere fra Senegal
Fodboldspillere fra Frankrig
Fodboldlandsholdsspillere fra Senegal
Fodboldspillere fra FC Metz
Fodboldspillere fra KRC Genk
Fodboldspillere fra S.S.C. Napoli
Deltagere ved verdensmesterskabet i fodbold 2018
Fodboldspillere fra Chelsea F.C.
Fodboldspillere fra Al-Hilal
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021
Deltagere ved verdensmesterskabet i fodbold 2022
Fiskeristyrelsen

Fiskeristyrelsen er en styrelse under Udenrigsministeriet og er Danmarks fiskerimyndighed. Styrelsen administrerer såvel erhvervs- som lystfiskeriområdet og udfører kontrol. Direktør for styrelsen er Nanna Møller og styrelsen har godt 160 medarbejdere.

Styrelsen var tidligere en del af Landbrugs- og Fiskeristyrelsen under Miljø- og Fødevareministeriet, men fiskeriområdet blev ved kongelig resolution 7. august 2017 flyttet til Udenrigsministeriet grundet sagen om kvotekonger.

Referencer 

Etableret i 2017
Danske styrelser
Fiskeripolitik
Danish MMA Night

<noinclude>
Danish MMA Night er et kommende dansk MMA-stævne, der afholdes den 9. juni 2018 i Brøndby Hallen i København den 9. juni. Det er det første danske MMA stævne siden 2014, der udelukkende består af professionelle kampe.

I de 3 hovedkampe kæmper danske Mark O. Madsen mod britiske Dez Parker, danske Christian Colombo mod danske Nick Barnø og svenske Pannie Kianzad mod engelske Kerry Hughes.

Baggrund 
33-årige Mark O. Madsen gjorde comeback i MMA efter næsten 4 års pause ved MMA Galla i Nykøbing Falster Hallen den 13. januar 2018 hvor han besejrede svenske Matthias Freyschuss efter 28 sekunder i 1. omgang.
Den 20. marts, 2018 bekendtgjorde 33-årige Madsen i en pressemeddelelse at han havde skrevet kontrakt med Danish MMA Night og stoppede sin brydekarriere for at fokusere på MMA. Med stoppet inden for brydning står det klart at Madsen dermed ikke stiller op ved Sommer-OL 2020 i Tokyo i Japan. Madsens kamp mod Dez Parker bliver derfor hans første kamp efter han har stoppet sin brydekarriere. Marks mål er at kæmpe i Ultimate Fighting Championship.

Rhassan Muhareb skulle oprindeligt have mødt hollandske Hasib Fatah, men hollænderen måtte den 1. juni, 2018 trække sig på grund af en skade. Han blev hermed erstattet af svenske Martin Fouda Afana Bipouna.

Underholdning 
Til stævnet optræder musikerne Svenstrup & Vendelboe, Nadia Malm, Pharfar, Jokeren, Lenny & Waqas (fra Outlandish) og Pede B.

Kampprogram

International tv-transmittering 

Mixed martial arts
Søren Hammerlund

Søren Hammerlund er en dansk musiker og multiinstrumentalist, der har været med i en række forskellige musikgrupper, der fortrinsvist har spillet middelalder- og folkemusik. Dette tæller Virelai, Asynje og Valravn. Hammerlund spiller en række forskellige instrumenter heriblandt drejelire, mandola og nøgleharpe.

I 2017 var Hammerlund med til arrangere en folkemusikfestival i Almindingen på Bornholm.

Hammerlund er vokset op på Amager.

Diskografi

Med Virelai 
 2001 Danser duggen af jorden
 2006 Havmandens kys
 2011 Fra bølger og bjerge
 2014 I danser vel

Asynje 
 2004 Asynje (EP)
 2011 Genkaldt
 2014 Færd
 2015 Galdr

Med Valravn 
 2007 Valravn
 2009 Koder på snor
 2011 Re-Cod3d

Gæsteoptræden 
 2003 Månemælk (drejelire på nummeret "Ræven")

Referencer

Eksterne henvisninger 

 

Musikere fra Danmark
Folkemusikere fra Danmark
Valravn
Virelai
Olive Hill, Kentucky

Olive Hill er en by langs Tygarts Creek i Carter County, Kentucky, USA. Befolkningen var på 1.599 under den amerikanske folketælling 2010.

Historie 
Olive Hill begyndte som et afsidesliggende handelspost, der blev etableret af Henderson brødre i den første del af det 19. århundrede. Selv om Olive Hill efter sigende blev opkaldt af Elias P. Davis efter sin ven Thomas Oliver, er der ingen beviser for støtte for denne populære påstand. I 1881 blev byen flyttet fra en bjergskråning til den nuværende placering i Tygarts Creek - dalen, hvor Elizabethtown, Lexington og Big Sandy Jernbanen havde lagt spor. Bjergskråningen blevet kendt som Old Olive Hill og fungerer nu som byens boligområde. Den 24. marts 1884, blev Olive Hill en by, og fungerede som hovedby for det kortlivede Beckham County fra 9. februar til 29. april 1904.

Chesapeake and Ohio Railway servicerede Olive Hill og mange andre steder på jernbanens Lexington Subdivision (der kører fra Ashland til Lexington). C&O fusionerede sig til Chessie System, som CSX Transportation senere købt ud, og efter det trak CSX jernbanen op i midten af 1980'erne. Olive Hill bevarede og restaurerede et passagerdepot samt en personvogn ("John Hop Brun" Memorial Park).
Olive Hills racehistorie er ikke én, der giver en behagelig læsning. Ifølge George C. Wright i sin A History of Blacks in Kentucky, volume 2: "I det lille samfund Olive Hill i 1917, truede flere hundrede hvide arbejdere på murstenfabrikanten Generelt Refractories Company med at strejke, medmindre nyligt ansat sorte medarbejdere blev afskediget. Efter først at have nægtet at mødes med lederne af de utilfredse arbejdere, accepterede virksomhedslederne deres efterspørgsel og fyrede alle de sorte arbejdere(s.14)." Måske er  dette er en af grundene til at folketælling i 2010 kun viste 17% procent af byens befolkning er afroamerikanere.

Kendte personer 
Olive Hill er fødestedet for country musik sangeren Tom T. Hall, en kendsgerning, der er noteret på "Welcome to Olive Hill"-skilte i udkanten af byen.

Referencer

Eksterne henvisninger 

 
 Olive Hill Råd til Planlægning og Restaurering

Byer i Kentucky
F.C. København sæson 2018-19

F.C. København sæson 2018-19 er F.C. Københavns 27. sæson i træk i den bedste danske fodboldrække, den 27. i træk i Superligaen, og den 27. som fodboldklub. Udover Superligaen, deltager klubben i DBU Pokalen og UEFA Europa League. Det er yderligere den 18. sæson i træk, hvor klubben skal spille europæisk. Det er den sjette sæson i træk med cheftræner Ståle Solbakken.

Stab

Trup

Transferer

Ind

Ud

Turneringer

Samlet

Superligaen

Grundspil

Resultatoverblik

Resultater efter hver runder

Grundspilskampe 
F.C. København's kampe i grundspillet i sæsonen 2018-19.

DBU Pokalen

UEFA Europa League

Første kvalifikationsrunde

Anden kvalifikationsrunde

Tredje kvalifikationsrunde

Træningskampe

Statistik

Antal kampe

Topscorer

Assist

Rent Bur

Kort

Noter

Referencer 

F.C. København sæsoner
Danske fodboldklubbers sæson 2018-19
Åsnens nationalpark

Åsnens nationalpark er en af Sveriges nationalparker. Parken ligger i Kronobergs län og omfattar dele af naturreservaterne Bjurkärr, Toftåsa myr og Västra Åsnens övärld samt biotopbeskyttelsesområdet Trollberget med omkringliggende vådområder, øer og skove. Nationalparken blev oprettet den 14. marts 2018 og indvigedes den 25. maj 2018.

Referencer

Eksterne henvisninger 

Nationalparker i Sverige
Seværdigheder i Kronobergs län
Etableret i 2018
Baron Kilkeel

Baron Kilkeel er en titel i Det Forenede Kongerige. Den blev oprettet den 19. maj 2018 af dronning Elizabeth 2. som en supplerende titel for hendes barnebarn Prins Harry, hertug of Sussex, i anledning af hans bryllup med Meghan Markle. 

Den er opkaldt efter Kilkeel i County Down med en befolkning på 6.887 i District of Newry, Morne and Down i Nordirland. Samme dag blev han også Hertug af Sussex og Jarl af Dumbarton. Traditionelt gives mandlige medlemmer af den britiske kongelige familie mindst én titel på deres bryllupsdag af monarken. Baronens fulde titel og betegnelse er "Baron Kilkeel of Kilkeel in the County of Down".

Arvefølge
 Prins Harry, Baron Kilkeel (f. 1984) 
(1) Archie Mountbatten-Windsor (f. 2019)

Referencer 

Britiske baronier
Stamsund

Stamsund er et byområde i Vestvågøy kommune i Lofoten i Nordland. Stamsund 1.091 indbyggere per 1. januar 2017. Stamsund er et vigtig fiskevær med Aker Seafoods J.M. Johansen A/S og Nordland Havfiske A/S som vigtgigste virksomheder. Nordland Havfiske A/S er det største trawlselskab i Nord-Norge.

Stamsund har et rigt kulturliv med to teatergrupper, Figurteateret i Nordland, kunstgalleri og flere kunstnere, samt alpinbakke. der findes både to rorbu-anlæg og et vandrehjem. Hotellet i Stamsund var asylcenter fra 1. september 2009.

Sidste soloppgang før mørketida er 7. december og første solopgang efter mørketiden er 5. januar.

Burekka 

Burekka i Stamsund består af to rækker rorbuer. Buerne fra omkring århundreskiftet, og har været i bruk som overnattingssted for tilrejsende fiskere. Fra 1980'erne blev buerne pudset op og brugt til udleje til turister. I dag er buerne et sameje, der nogen benytter buerne privat, mens andre lejer dem ut. Buene er et af de mest kendte motiver af Lofoten.

Referencer

Eksterne henvisninger 
 Stamsund.no – Stamsunds hjemmeside
 Stamsund på turliv.no

Lofoten
Byer i Nordland fylke
Richmond

Richmond kan have flere betydninger:

 Richmond, British Columbia, Canada
 Richmond, Californien, USA
 Richmond, Indiana, USA
 Richmond, Kentucky, USA
 Richmond, Louisiana, USA
 Richmond, North Yorkshire, England
 Richmond, London, England
 Richmond upon Thames
 Richmond, Québec, Canada
 Richmond, South Yorkshire, England
 Richmond (valgkreds)
 Richmond, Victoria, Australien
 Richmond, Virginia, USA
Marvel Cinematic Universe

Marvel Cinematic Universe (MCU) er en amerikansk mediefranchise, der er centreret om en serie af superheltefilm, der er produceret af Marvel Studios og baseret på de figurer, der optræder i tegneserier udgivet af Marvel Comics. Franchisen omfatter endvidere tegneserier, kortfilm, tv-serier og digitale udgivelser.

Historie 
Den første MCU film var Iron Man fra 2008, der indledte den første fase af film, der kulminerede med 'crossover'-filmen The Avengers fra 2012. Næste fase blev indledt med Iron Man 3 (2013) og afsluttet med Ant-Man fra 2015. Fase tre blev indledt med Captain America: Civil War (2016) og afsluttet med Spider-Man: Far From Home (2019). I august 2019 blev det afsløret at Disney og Sony, var i uenighed om filmrettighederne til figuren Spider-Man, hvilket kunne resultere i at Spider-Man kunne blive trækket ud af MCU Fase 4 blev indledt med WandaVision.

Serien er den mest indbringende filmfranchise i verden, målt efter solgte biografbiletter.

Se også 
Marvel Cinematic Universe-film - liste med film i Marvel Cinematic Universe.

Referencer

Eksterne henvisninger 

Filmselskaber
Bruxelles-effekten

"Bruxelles-effekten" er processen med ensidig regulatorisk globalisering forårsaget af Den Europæiske Union, der de facto (men ikke de jure) eksternaliserer sine love uden for grænserne gennem markedsmekanismer.

Årsager 
Kombinationen af markedsstørrelse, markedsbetydning og forholdsvis strenge standarder i EU kan medføre, at virksomheder, der handler internationalt, finder, at det ikke er lovligt eller teknisk muligt eller økonomisk rentabelt at opretholde lavere standarder på markeder uden for EU. Ikke-EU-virksomheder, som eksporterer globalt kan finde, at det er fordelagtigt at indføre eller leve op til standarder, der er fastsat i Bruxelles, globalt i hele deres forretning.

Navnet 
Udtrykket "Bruxelles-effekten" blev opfundet i 2012 af professor Anu Bradford fra Columbia Law School  og er opkaldt efter den lignende Californien-effekt, der kan ses i delstaterne i USA.

Højeste fællesnævner og kapløb mod bunden 
Californien-effekten og Bruxelles-effekten er en form for kapløb mod toppen, hvor de mest strenge standarder, den højeste fællesnævner, har en appel til virksomheder, der har forretninger på tværs af flere regelsæt. Anvendelse af den højeste fællesnævner gør den globale produktion og eksport nemmere. Virkningen er den modsatte af den såkaldte "Delaware-effekt", et kapløb mod bunden, hvor et retsområde bevidst kan vælge at sænke sine lovgivningsmæssige krav i et forsøg på at tiltrække virksomheder.

Eksempler 
Det USA-baserede multinationale firma Dow Chemical annoncerede i 2006, at det ville overholde EU's forordning for kemikaliestandarder, REACH-forordningen, for dets produktion og brug af kemiske stoffer på tværs af hele firmaets globale forretning. 

Facebook annoncerede i april 2018, at det ville implementere dele af EU's Persondataforordning (GDPR) globalt  og Microsoft annoncerede i maj 2018, at det ville arbejde i overenstemmelse med GDPR for alle sine kunder globalt.

Henvisninger 

Globalisering
EU
Idrissa Gueye

Idrissa Gana Gueye (født d. 26. september 1989) er en senegalesisk professionel fodboldspiller, som spiller for Premier League-klubben Everton og Senegals landshold.

Klubkarriere

Diambars og Lille 
Efter at have startet sin karriere med Diambars i hjemlandet, rykkede Gueye i 2008 til Frankrig, hvor han skrev kontrakt med Lille. Her spillede han de følgende syv sæsoner, og var blandt andet med til at vinde det franske mesterskab med klubben i 2011.

Aston Villa 
Guyana skiftede i sommeren 2015 til Aston Villa.

Everton 
Efter kun én sæson hos Aston Villa, der endte med at rykke ud af Premier League efter sæsonen 2015-16, skiftede Gueye til Everton for en pris på ca. 7 millioner britiske pund. Gueye etablerede sig over de næste sæsoner som en central del af Everton mandskabet, og blev i 2018-19 sæsonen kåret som årets spiller i klubben sammen med Lucas Digne.

Paris Saint-Germain 
Gueye skiftede i juli 2019 til Paris Saint-Germain. PSG vandt alle 3 mulige titler i Frankrig i Gueyes debutsæson, og nåede til Champions League finalen, hvor de dog tabte til Bayern München.

Everton retur 
Gueye skiftede i september 2022 tilbage til Everton.

Landsholdskarriere 
Gueye debuterede for Senegals landshold den 11. november 2011.

Gueye var del af Senegals trup til VM 2018 og Africa Cup of Nations i 2015, 2017, 2019 og i 2021, hvor at Senegal vandt tuneringen. Han var også del af Senegals trup til sommer-OL 2012.

Titler 
Lille
 Ligue 1: 1 (2010–11)
 Coupe de France: 1 (2010–11)

Paris Saint-Germain

 Ligue 1: 1 (2019–20)
 Coupe de France: 2 (2019–20, 2020–21)
 Coupe de la Ligue: 1 (2019–20)

Senegal

 Africa Cup of Nations: 1 (2021)

Individuelle

 Everton Spillernes Årets Spiller: 1 (2018–19 (delt med Lucas Digne))
 Africa Cup of Nations Tuneringens hold: 1 (2019)
 CAF Årets hold: 1 (2019)
 IFFHS CAF Årets hold: 1 (2020)

Kilder

Eksterne henvisninger 

Fodboldspillere fra Senegal
Fodboldlandsholdsspillere fra Senegal
Fodboldspillere fra Lille OSC
Fodboldspillere fra Aston Villa F.C.
Fodboldspillere fra Everton F.C.
Fodboldspillere fra Paris Saint-Germain
Deltagere ved verdensmesterskabet i fodbold 2018
Deltagere ved Africa Cup of Nations 2015
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021
Deltagere ved verdensmesterskabet i fodbold 2022